text: Dansk forsvarstalent fra Holland til Sønderjyske
  05 maj 2017 kl. 04.07
  Superligaklubben Sønderjyske henter med virkning fra den kommende sæson danske Stefan Gartenmann i den hollandske Eredivisieklub SC Heerenveen
  20-årige Stefan Gartenmann, der oprindeligt kommer fra Roskilde, har siden sommeren 2013 spillet i den hollandske Eredivisieklub SC Heerenveen. - Nu vender han næsen hjem mod Danmark for at spille for Sønderjyske i den kommende fodboldsæson.
  Hans Jørgen Haysen, sportschef, Sønderjyske: "Han er en vaskeægte vindertype, som elsker at forsvare og vinde sine dueller"
  Stefan Gartenmann, der også er U20 landsholdsspillere, har underskrevet en treårig kontrakt med sønderjyderne.
  Ifølge sportschef Hans Jørgen Haysen har den centrale forsvarsspiller et spændende potentiale.
  - Han er en vaskeægte vindertype, som elsker at forsvare og vinde sine dueller. Det blev ikke til fast spilletid på ligaholdet i Holland; men han har i de seneste fire sæsoner udviklet sig flot i et stærkt konkurrencepræget miljø, hvor han blandt andet har bygget meget på i forhold til opbygningsspillet, fortæller Hans Jørgen Haysen i en pressemeddelse fredag.
  Stefan Gartenmann har spillet 39 officielle ungdomslandskampe for Danmark.
  Stefan Gartenmann
  Alder:           20 år (27.02.1997)Højde:          190 cm.Position:      Central forsvarsspillerKontrakt:      3 år (30.06. 2020)Tidligere klubber: FC Roskilde, SC Heerenveen
  
  